Si Palui: Tukang Kubur
LAWAS kaluarga Palui kada ziarah ka Hulu Sungai ka kubur padatuan, paninian wan kuitan buhan kaluarga nang ada di Banjar.
LAWAS kaluarga Palui kada ziarah ka Hulu Sungai ka kubur padatuan, paninian wan kuitan buhan kaluarga nang ada di Banjar. Banyak kaluarga Palui nang badahi-dahi tinggal di Banjarmasin atau daerah lainnya bila ka Hulu Sungai pasti manyampatakan singgah jiarah.
”Napalah asa rigat wan sabat banar alkah buhan kaluarga kita ne,” rawa Julak Basri ka Palui waktu sidin ziarah. Sidin mantan pajabat jua di Banjar arwah abah sidin hubnur bahari.
“Iya am julak ai, ulun sibuk usaha haja, maujek bahanu mambecak,” ujar Palui pina masam muha.
“Damintukah Lui. Uja jadi guru honor?” takun sidin.
“Jadi guru honor diampihi urang, karana datang guru kontrak pamarintah daerah, jadi tapaksa dirumahakan ulun dahulu. Kena bila diparluakan hanyar dipanggil pulang,” sahut Palui marista. “Bantu ulun julak lah, hemm…hemm,” Palui titikan banyu mata.
“Kaya ne haja Lui lah, ikam kusuruh jaga kubur, supaya tagana di sini, kuulahakan rumah, sapuluh juta biayanya cukup urang saurangan haja, bentuknya kaya program bedah rumah ngitu 3x4 meter persegi, bila kada cukup gampang haja, kena telpon aku,” tawar julak Basri ka Palui.
“Jadi ulun bagana di lingkungan kuburankah julak. Wanilah ulun saurangan ne? Hampadal halus nah…,” sahut Palui kawa lihum.
“Ayuha Lui ai, bila apa-apa ditamui hantu atau kolor ijo bukah ka rumah Pak RT iya kada,” julak sambil tatawa.
Satangah bulan kamudian dasar tatajak rumah sapuluh juta gasan Palui badiam manjaga kubur, jadi sagala kaparluan babarasih kubur, wan sabagainya julak Basri mananggungnya. Rancana sidin sajuta sabulan mangirimi Palui duit gasan bajaga kubur di alkah kaluarga julak Basri.
”Napa Lui jarang turun ka pangkalan ujek salawas wayah ne?” rawa Garbus.
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn